Aigars Cipruss

Aigars Cipruss (dzimis  Rīgā) ir bijušais latviešu hokejists, spēlēja centra uzbrucēja pozīcijā. Pašlaik (2020) viņš ir Latvijas čempionāta komandas Rīgas "Olimp" trenera palīgs.

 Spēlētāja karjera 
Viens no perspektīvākajiem jaunajiem hokejistiem karjeras pirmssākumos paspējis debitēt PSRS čempionātā Rīgas "Dinamo" rindās un pēcāk tās mantinieces Starpvalstu hokeja līgas turnīros spēlējis Latviju pārstāvošajos klubos. Pēc Starpvalstu hokeja līgas izjukšanas 1994. gadā devies uz Ziemeļameriku, kur trīs sezonas spēlējis dažādās zemākajās līgās, taču NHL tuvumā nav spējis nokļūt un atgriezies Eiropā.

Ilgāko savas profesionālās karjeras posmu Cipa (tā viņu dēvēja komandas biedri) aizvadīja Somijas SM-līgā - no 1997. līdz 2003. gadam. Pēcāk Cipruss pievienojās Krievijas Augstākās (pēc spēka otrā līga) klubam Maskavas "Spartak", kuram palīdzēja atgriezties Krievijas Superlīgā. Šajā pat Krievijas komandā Cipruss aizvadīja arī 2004./2005. gada sezonu, taču pēc visai mazrezultatīvas sezonas "Spartak" atteicās no Ciprusa pakalpojumiem.

Cipruss 2005. gadā izlēma atgriezties Latvijas klubu rindās, palīdzot Rīga 2000 komandai izcīnīt Baltkrievijas Atklātā čempionāta bronzas godalgas. Arī nākamo sezonu Cipruss uzsāka Latvijā DHK "Latgale" sastāvā, taču, nospēlējis trīs spēles, devās prom uz Itālijas A&O Asiago. 2007. gada vasarā viņš pievienojās Dānijas hokeja līgas klubam Esbjergas IF.

Latvijas izlases sastāvā viņš spēlējis kopš izlases atjaunošanas pirmssākumiem debitējot jau pirmajā Pasaules čempionāta kvalifikācijas turnīra spēlē pret Lietuvas izlasi 1992. gada 7. novembrī, kur guva pirmos vārtus atjaunotās Latvijas valstsvienības labā (mača 26. sekundē).

Pavisam Cipruss piedalījies 11 Pasaules čempionātos un divās Olimpiskajās spēlēs. Cipruss pēc Turīnas olimpisko spēļu hokeja turnīra paziņoja par vēlmi beigt karjeru Latvijas izlasē. Ar 107 (50+57) gūtajiem rezultativitātes punktiem izlases mačos Cipruss ir trešais visu laiku rezultatīvākais Latvijas izlases hokejists. 2006. gadā viņš paziņoja, ka vairs nespēlēs Latvijas izlasē.  Atgriezās 2009. gada Pasaules čempionātā.

 Trenera karjera 
Pēc 2008. gada sezonas Kontinentālās hokeja līgas komandā Rīgas "Dinamo", 2009. gadā viņš nolēma beigt profesionālo karjeru, kļūstot par "Dinamo" kluba menedžeri un fārmkluba treneri. 2013. gadā Cipruss trenēja Lietuvas hokeja klubu Viļņas "Baltica", taču sezonas vidū atgriezās Latvijā, kļūstot par Latvijas hokeja līgas kluba HK Kurbads galveno treneri. Kopā ar Kurbadu Cipruss izcīnīja čempionāta sudraba medaļas. 2014. gada jūnija sākumā tika apstiprināts par Baltkrievijas Ekstralīgas kluba Grodņas "Neman" galveno treneri, taču jau septembra vidū no amata tika atbrīvots.

Turpmākajās sezonās bija HK Zemgale un HK Rīga galvenais treneris, kā arī Rīgas "Dinamo" trenera palīgs.

 Karjeras statistika 
     Regulārā sezona   Izslēgšanas spēles Sezona  Klubs  Līga                     1987-88 Jauniešu izlase LPSR ? ? ? ? ? ? ? ? ? ? 1988-89 Rīgas "Dinamo" LPSR ? ? ? ? ? ? ? ? ? ? 1989-90 RASMS-Energo PSRS 3.d ? ? ? ? ? ? ? ? ? ? 1989-90 RASMS LPSR ? ? ? ? ? ? ? ? ? ? 1990-91 Rīgas "Dinamo" PSRS 3 0 0 0 2 — — — — — 1990-91 RASMS-Energo PSRS 3.d ? ? ? ? ? ? ? ? ? ? 1991-92 Rīgas "Stars" SHL 21 0 2 2 6 — — — — — 1991-92 RASMS-Energo PSRS 3.d ? ? ? ? ? ? ? ? ? ? 1992-93 HK Pārdaugava SHL 42 15 9 24 14 2 1 1 2 0 1992-93 HK Pārdaugava LAT 4 2 3 5 0 — — — — — 1993-94 HK Pārdaugava SHL 40 17 12 29 6 — — — — — 1993-94 HK Pārdaugava LAT — — — — — ? 1 4 5 ? 1994-95 Atlantas "Knights" IHL 11 3 7 10 2 — — — — — 1994-95 Našvilas "Knights" ECHL 53 26 43 69 24 — — — — — 1995-96 Atlantas "Knights" IHL 2 0 2 2 0 — — — — — 1995-96 Našvilas "Knights" ECHL 49 26 50 76 57 — — — — — 1995-96 Providensas "Bruins" AHL 15 3 3 6 6 — — — — — 1996-97 Grandrepidsas "Griffins" IHL 1 0 1 1 0 — — — — — 1996-97 Kvebekas "Rafales" IHL 41 7 24 31 2 — — — — — 1996-97 Muskegonas "Fury" CoCH 23 13 19 32 13 — — — — — 1997-98 Raumas "Lukko" FIN 48 12 23 35 18 — — — — — 1998-99 Raumas "Lukko" FIN 54 9 26 35 28 — — — — — 1999-00 Lahti "Pelicans" FIN 60 16 18 34 14 — — — — — 2000-01 Helsinku "Jokerit" FIN 56 18 19 37 18 5 1 1 2 0 2001-02 HIFK Helsinki FIN 12 17 29 0 12 — — — — — 2002-03 Lapēnrantas "SaiPa" FIN 52 10 12 22 16 — — — — — 2003-04 Maskavas "Spartak" RUS, 2.d 60 16 36 52 16 12 4 4 8 2 2004-05 Maskavas "Spartak" RUS 56 5 9 14 12 — — — — — 2005-06 HK Rīga 2000 BLR 51 10 18 28 20 — — — — — 2005-06 HK Rīga 2000 LAT ? 0 3 3 0 — — — — — 2006-07 DHK Latgale LAT 3 3 0 3 ? — — — — — 2006-07 Aziago "A&O" ITA 32 10 14 24 8 8 1 4 5 6

 Atsauces 

 Ārējās saites 

Kategorija:1972. gadā dzimušie
Kategorija:Rīgā dzimušie
Kategorija:Latvijas hokejisti
Kategorija:Latvijas hokeja treneri
Kategorija:Rīgas "Stars" spēlētāji
Kategorija:HK Rīgas "Pārdaugava" spēlētāji
Kategorija:HK Rīgas 2000 spēlētāji
Kategorija:DHK Latgales spēlētāji
Kategorija:Helsinku "Jokerit" spēlētāji
Kategorija:Hokejisti 2002. gada ziemas olimpiskajās spēlēs
Kategorija:Hokejisti 2006. gada ziemas olimpiskajās spēlēs
Kategorija:Latvijas čempioni hokejā
Kategorija:Rīgas "Dinamo" spēlētāji
Kategorija:Maskavas "Spartak" spēlētāji
Kategorija:PSRS hokejisti